ΒΑΣΙΛΙΚΟ ΧΑΜΟΓΕΛΟ
Δεν θα μου πεις;
Θες να με δεις να πεθαίνω από στενοχώρια;
Απλώς
έχω πολλά στο μυαλό μου.
Αναρωτιέμαι αν η δουλειά που κάνω τώρα
είναι αυτό που ήθελα να κάνω σ' ένα ξενοδοχείο.
Δεν είναι αυτό που ονειρευόμουν.
Το ξέρω.
Θα έπρεπε να είμαι ευγνώμων, αντί να παραπονιέμαι.
Θεέ μου.
Το μωρό μου έμαθε επιτέλους να μουρμουράει και να γκρινιάζει.
Πάντα αναρωτιόμουν
αν θα σε έβλεπα να το κάνεις αυτό πριν πεθάνω.
Τι είναι αυτά που λες;
Θα έπρεπε να με μαλώνεις,
να λες ότι δεν μπορώ να τα έχω όλα και να κάνω τη δουλειά μου.
Όσο γνωστό κι αν είναι ένα εστιατόριο,
δεν έχει νόημα αν δεν σου αρέσει.
Ποιος νοιάζεται για το ξενοδοχείο;
Μια ζωή την έχουμε.
Πρέπει να κάνεις αυτό που θες πραγματικά.
Μη δίνεις σημασία στους άλλους
και ούτε να διστάζεις.
Κάνε όσα θέλεις.
Αν δεν είναι αυτός ο δρόμος, κάνε παράκαμψη.
Αν πέσεις από γκρεμό, μπορείς να σκαρφαλώσεις ξανά.
Εντάξει, γιαγιά.
Θα είσαι μια χαρά.
Είμαι εδώ για σένα, οπότε κάνε ό,τι θες.
Το αξίζεις.
Αυτό θα κάνω.
Ωραία.
Τελείωσα.
Θέλω να φύγω.
Τι ακριβώς εννοείς…
να φύγεις;
Θέλω να παραιτηθώ από το ξενοδοχείο.
Υπήρχε κάποιος συγκεκριμένος λόγος
που θες να παραιτηθείς;
Για μένα, ένα ξενοδοχείο ήταν μέρος ευτυχίας.
Γι' αυτό έγινα υπάλληλος υποδοχής.
Ήθελα να προσφέρω σε κάθε πελάτη που έμενε εκεί
την πιο ευτυχισμένη μέρα της ζωής του.
Αλλά αυτό που κάνω τώρα απέχει πολύ από αυτό.
Παρόλο που η Βασιλική Γη είναι κυριλέ
και βγάζω πολλά λεφτά στην Dream Team,
δεν είναι η ζωή που θέλω.
Κι εγώ
θέλω να γράψω τη δική μου ιστορία.
Ακούστηκε δύσκολη απόφαση…
αλλά ήταν μια θετική σκέψη.
Θέλω να ανοίξω ένα δικό μου ξενοδοχείο, όσο μικρό κι αν είναι.
Θέλω να το δοκιμάσω μόνη μου.
Ένα λεπτό.
Εγώ είμαι.
Σε παρακαλώ, ακύρωσέ το.
Ευχαριστώ.
Τι ακύρωσες;
Ήταν κάτι σημαντικό.
Μα θα γίνει αργότερα.
Συγγνώμη.
Μάλλον σε ξάφνιασα.
Δεν πειράζει.
Συγχαρητήρια.
Βρήκες αυτό που ήθελες πραγματικά να κάνεις
κι είσαι αποφασισμένη.
Συγχαρητήρια.
Ίσως αυτό ήθελα να ακούσω περισσότερο από σένα.
Ευχαριστώ
που μοιράστηκες
ειλικρινά πώς νιώθεις.
Αλλά υποσχέσου μου κάτι.
Τι;
Όταν δουλεύεις μόνος,
αντιμετωπίζεις πολλές δυσκολίες.
Θα συναντήσεις πράγματα που είναι δύσκολο να αντέξεις μόνη.
Όταν συμβεί αυτό, μη διστάσεις…
πάρε με τηλέφωνο.
Θα έρθω αμέσως.
Σήμερα είσαι πιο όμορφη από ποτέ.
Είσαι εκθαμβωτική.
Θα φυσούσα τη μύτη μου, αλλά δεν μπορώ τώρα μ' αυτό που είπες.
Φύσα τη μύτη σου.
Μου φαίνεται ωραίο ακόμα κι αυτό.
Τι ήθελες να μου πεις, λοιπόν;
Όπου κι αν είσαι,
ό,τι κι αν κάνεις,
θα είμαι πάντα στο πλευρό σου.
Ήθελα να σου το πω.
Ευχαριστώ.
Κι εγώ.
Θα είμαι πάντα στο πλευρό σου.
Με συγχωρείτε.
Να σας βγάλω μια φωτογραφία;
Φυσικά.
Είσαι πανέμορφη.
Βγάζω τη φωτογραφία.
Ένα, δύο, τρία.
Βγάζετε άλλη μία;
Εντάξει, άλλη μία.
Ένα, δύο, τρία.
ΦΙΝΑΛΕ
ΞΕΝΟΔΟΧΕΙΟ ΚΙΝΓΚ
Ευχαριστώ που με δεχτήκατε.
Πώς να αρνηθώ την προσφορά σου να με κεράσεις φαγητό;
Προσπαθείς να σκοτώσεις τον εχθρό σου με καλοσύνη;
Ήθελα να σας πω κάτι.
Ναι, σίγουρα έχεις πολλά να πεις.
Ακούω.
Λοιπόν…
θα ήθελα να παραιτηθώ.
Αυτό ήρθα να σας πω.
Μπορώ να μάθω
τον λόγο;
Θέλω να παραιτηθώ
και να είμαι ανοιχτά μαζί του.
Αν μείνω εδώ,
θα πρέπει να ακολουθώ τις εντολές σας.
Ήρθες να κηρύξεις πόλεμο;
Μετά από τον χρόνο που πέρασα μακριά του, συνειδητοποίησα κάτι.
Τον αγαπώ τόσο πολύ,
που δεν μπορώ να ζήσω χωρίς αυτόν.
Μπορεί να μη σας ικανοποιώ,
αλλά ξέρω ότι δεν θα σας απογοητεύσω.
Γι' αυτό ακριβώς μου αρέσεις!
Συγγνώμη για την ανωριμότητά μου
και που δεν διαχώρισα τα προσωπικά από τα επαγγελματικά.
Όσον αφορά τα παιδιά μου,
γίνομαι αρκετά φιλόδοξος.
Δεν πειράζει. Καταλαβαίνω.
Χάρη σ' εσάς, έφτασα στην υψηλότερη δυνατή θέση
και ανακάλυψα τι πραγματικά θέλω.
Οπότε, σας ευχαριστώ.
Γι' αυτό θα κάνω κάτι που θέλω πολύ.
Μάλιστα.
Σίγουρα θα κάνεις φοβερή δουλειά, ό,τι κι αν είναι.
Ευχαριστώ.
Κερνάω εγώ σήμερα, καλή σας όρεξη.
Εντάξει.
Ευχαριστώ.
Θα το απολαύσω.
Πεντανόστιμο.
Σα-ρανγκ, σ' ευχαριστώ για τη δουλειά σου.
Αυτό είναι για σένα. Είναι από όλους μας.
Ευχαριστώ.
Έμαθα πάρα πολλά από όλους.
Μη μας ξεχάσεις όπου κι αν πας.
Ελπίζω να 'σαι πάντα ευτυχισμένη.
Σας ευχαριστώ όλους.
Θα μου λείψετε.
Και, κυρία Τζον,
πάντα με βοηθούσατε πολύ.
Δεν θα το ξεχάσω ποτέ.
Τα πήγες καλά.
Θέλω κι εγώ να την αγκαλιάσω.
Κι εγώ.
-Σα-ρανγκ. -Μη φύγεις.
-Μπράβο. -Θεέ μου.
Δεν θα χαθείς, έτσι;
-Ναι. -Μη μας ξεχάσεις.
"Πρόεδρος Γκου Γουόν".
Σα-ρανγκ.
-Γεια. -Είναι η τελευταία σου μέρα.
Ναι.
Ο κος Γκου είναι έξω για δουλειά.
Δεν πειράζει.
Και τώρα που έφυγε η καλή μας κυρία Σα-ρανγκ,
ποιος θα προσέχει το ξενοδοχείο;
Ο ταλαντούχος κύριος Νο είναι εδώ, γιατί ανησυχείς;
Είναι αλήθεια, έτσι;
Αλλά χωρίς εσένα,
η ζωή μου θα είναι πολύ κουραστική.
Θα αντιμετωπίζω τα νεύρα του.
Μην το λες αυτό.
Είναι πολύ καλός μαζί σου. Να τον προσέχεις, παρακαλώ.
Το είπε πίσω από την πλάτη μου;
Να βγούμε σύντομα για ποτό όλοι μαζί.
Εντάξει, να βρεθούμε.
Καλή ιδέα.
Μπράβο σου.
Ευχαριστώ.
Θα σε στηρίξω.
Περίμενε, γιατί κλαις;
Αλήθεια;
-Έλα. -Θα φύγω.
-Τι έπαθες; -Θα μείνεις; Αντίο.
ΤΣΟΝ ΣΑ-ΡΑΝΓΚ
ΜΕΓΑΛΥΤΕΡΟ ΤΑΛΕΝΤΟ ΤΣΟΝ ΣΑ-ΡΑΝΓΚ
ΞΕΝΟΔΟΧΕΙΟ ΚΙΝΓΚ
Κάτσε, πώς με βρήκες εδώ;
Μπράβο για το νέο ξεκίνημα.
Ευχαριστώ.
Μια στιγμή.
Λένε ότι τα καλά παπούτσια
σε πάνε σε καλά μέρη.
Είναι πολύ όμορφα.
Ευχαριστώ πολύ
για τη σκληρή σου δουλειά…
στο ξενοδοχείο Κινγκ.
Φεύγω με υπέροχες αναμνήσεις χάρη σ' εσένα.
Ευχαριστώ.
Μπράβο,
νούμερο ένα ταλέντο μας.
Ήμουν ευτυχισμένη εδώ,
πρόεδρε Γκου Γουόν.
Είσαι πάντα ευπρόσδεκτη.
Θα είσαι VVIP καλεσμένη.
Τιμή μου.
Σε παρακαλώ, κάνε με VVVVVVIP.
Φυσικά.
-Πάμε; -Εντάξει.
-Θα μου δώσεις 1.000 γουόν; -Τι;
Λένε ότι πρέπει να πάρω λεφτά γιατί σου χάρισα παπούτσια.
Μόνο έτσι δεν θα φύγεις.
Έχεις δίκιο. Το ήξερες αυτό;
Μπορώ να σου δώσω 1.000 γουόν.
Το πορτοφόλι μου!
-Πού είναι; -Τα αφήσαμε όλα στη στάση.
Κύριε, σταματήστε!
Οι αγγαρείες δεν τελειώνουν ποτέ.
Θα βγάλω έκζεμα στα χέρια.
-Φόρα αυτά. -Είσαι λύκος με προβιά προβάτου;
Ευχαριστώ πολύ.
Θα κλάψω από ευγνωμοσύνη.
Αφού πρέπει να το κάνεις, τουλάχιστον απόλαυσέ το.
Μα δεν είναι απολαυστικό!
Δεν απολαμβάνω τη ζωή, κλεισμένος στο σπίτι όλη μέρα!
Έχεις ρεπό. Φεύγεις;
Γράφτηκα γυμναστική.
Τι; Έχεις τρελαθεί;
Πρέπει να με βοηθάς με το σπίτι στο ρεπό σου!
Βρες δουλειά μέσα στον μήνα,
αλλιώς τελειώσαμε στ' αλήθεια.
Πλύνε τα πιάτα και καθάρισε το μπάνιο.
Γιατί πρέπει να το κάνω μόνο εγώ;
Μην ανησυχείς. Πήγαινε.
Θα τον προσέχω εγώ.
Τσο-ρονγκ, τι είναι αυτό;
Λοχίας εκπαίδευσης.
Είναι οι πιο τρομακτικοί.
Έχεις δέκα λεπτά.
Τελείωσε σε δέκα λεπτά. Κατάλαβες;
Όχι, δεν κατάλαβα.
Τότε, χοροπήδα μέχρι να το πιάσεις!
Μπράβο, Τσο-ρονγκ.
Πρόσεχέ τον. Δεν θα αργήσω.
Εντάξει. Πρόσεχε στην κίνηση.
Μάλιστα!
ΞΕΝΟΔΟΧΕΙΟ ΚΙΝΓΚ
Ευχαριστώ.
Παρακαλώ.
Πώς σας φαίνεται;
Όντως μυρίζει διαφορετικά.
Έχει εντελώς διαφορετική γεύση.
Κι αυτό το ξέρουμε,
αλλά δεν το θεωρώ απαραίτητο
να βάλουμε τις καφετιέρες που έχουμε από τις μικρές σουίτες και πάνω
και στα απλά δωμάτια.
Συμφωνώ.
Θολώνει τη διαφοροποίηση μεταξύ των κατηγοριών δωματίου.
Το πιο δημοφιλές δωμάτιο είναι το απλό, σωστά;
-Ναι. -Και πιστεύετε ότι δεν αξίζει
να προσφέρουμε καλύτερο καφέ και υπηρεσίες
στην πλειοψηφία των πελατών;
Δεν θα το προσέξουν. Είναι απαραίτητη η αλλαγή;
Όλοι οι καφέδες την ίδια γεύση έχουν.
Αυτές οι μικρές αλλαγές μας κάνουν να ξεχωρίζουμε.
Το ξενοδοχείο μας έχει μια απλή αρχή.
Ανεξαρτήτως δωματίου,
θεωρούμε όλους τους πελάτες μας VIP.
Αυτή είναι η νέα μας αρχή.
Εντάξει, λοιπόν.
Τότε, θα αλλάξουμε και το νερό.
Ευχαριστώ.
Να προχωρήσουμε στο επόμενο θέμα;
Ναι.
Το επόμενο θέμα
είναι η είσοδος στην ευρωπαϊκή αγορά.
Σύμφωνα με έρευνες αγοράς, οι τουρίστες αυξήθηκαν,
αλλά τα έσοδα των αλυσίδων ξενοδοχείων εξακολουθούν να πέφτουν.
Οι ανάγκες των πελατών γίνονται όλο και πιο λεπτομερείς και ποικίλες.
Δεν θα μπούμε στην αγορά σαν μεγάλη αλυσίδα ξενοδοχείων.
Αγοράστε πολυτελείς επαύλεις που μπορούν να φιλοξενήσουν μέχρι 20 δωμάτια.
Μία μόνο αλυσίδα με χίλια στιλ.
Αυτή είναι η στρατηγική μας για την ευρωπαϊκή αγορά.
Δηλαδή, αυτό θα γίνει σαλόνι προσωπικού;
Σας το είπα. Γιατί δεν με πιστεύετε;
Θα έχουμε όντως και καρέκλες μασάζ;
Και δωμάτιο χαλάρωσης.
Αποκλείεται.
Έτσι, θα χαλαρώνουμε πραγματικά στα διαλείμματα, σωστά;
Φυσικά.
Όλα χάρη στον κύριο Γκου.
Να είστε ευγνώμονες,
να δουλεύετε πιο σκληρά,
να ξεκουράζεστε στα διαλείμματα.
-Μάλιστα. -Μάλιστα.
Ήμαρτον, τι κάνεις;
-Καινούργια κολόνια; -Αυτή βάζω πάντα.
Τι κάνεις; Πάρε το χέρι σου. Είσαι σίχαμα.
Νέα θέση, νέο άρωμα.
Τι γοητευτικό.
Πότε θα προαχθώ σε μια θέση αντάξια τέτοιου αρώματος;
Αναρωτιέμαι.
Να μιλήσουμε.
-Αυτό είναι για μένα; -Ναι.
-Φαίνεται κακό. -Είναι καλό.
Γιατί είσαι τόσο καλός ξαφνικά;
Δεν σου πάει.
Ωραία γεύση έχει.
Ωραίο είναι.
Για μένα;
Τι μπορεί να είναι;
Να το ανοίξω;
Επαγγελματικές κάρτες;
Έχω πολλές ακόμα.
ΝΟ ΣΑΝΓΚ-ΣΙΚ ΕΠΙΚΕΦΑΛΗΣ ΣΤΡΑΤΗΓΙΚΟΥ ΣΧΕΔΙΑΣΜΟΥ
Είμαι επικεφαλής;
-Ναι. -Είμαι επικεφαλής τμήματος!
Είμαι επικεφαλής τμήματος!
Τόσο πολύ χαίρεσαι;
Γιατί δεν είμαι διευθυντής;
Τι;
Η κυρία Γκου είπε ότι θα με έκανε διευθυντή.
Έπρεπε να αλλάξω στρατόπεδο.
Κακώς έμεινα πιστός.
Δεν υπάρχει ανταμοιβή.
Πολύ κρίμα.
Ειλικρινά, νόμιζα ότι θα με έκανες διευθυντή.
Δεν σου αρέσει
ο επικεφαλής τμήματος;
Δεν είναι αυτό.
Είναι απλώς κρίμα που δεν υπάρχει διευθυντής.
Θα ήταν υπέροχο να το αλλάζαμε σε διευθυντή.
"Διευθυντής Νο Σανγκ-σικ".
Τότε…
μάλλον δεν θα χρειαστείς ούτε αυτό.
Τι είναι αυτό;
Μπορώ να το ανοίξω; Το ανοίγω.
Είπες ότι δεν το χρειάζεσαι.
Είναι ρολόι.
Κύριε Γκου, η γενναιοδωρία σου δεν έχει όρια.
Δεν είσαι μόνο όμορφος, είσαι και γοητευτικός και κουλ.
Γι' αυτό βγαίνεις με κάποια.
Δεν το ήθελες. Φέρ' το.
Δεν υπάρχουν επιστροφές. Εσύ μου το έδωσες.
-Φέρ' το εδώ. -Όχι.
Θα δουλεύω εδώ μέχρι να πεθάνω.
Ευχαριστώ πολύ.
Δεν το ήθελες. Δώσ' το πίσω.
Ευχαριστώ για την προαγωγή! Πάμε δυνατά! Πάμε!
Ευχαριστώ!
Σ' ευχαριστώ!
Εγώ είμαι, ο επικεφαλής τμήματος Νο!
ΑΓΓΕΛΙΕΣ ΚΑΤΟΙΚΙΩΝ
Βρήκες σπίτι;
Ακόμα ψάχνω.
Τι θέλεις; Να το ψάξουμε μαζί.
Είναι μυστικό.
Έλα, μην είσαι έτσι.
Βρήκα ένα.
Θα σε ξαναπάρω.
Γεια σας, είδα μια αγγελία σας.
Μπορώ να δω το κτίριο;
Φυσικά, ο αριθμός καταχώρησης είναι 15017.
Γεια σας, παίρνω για μια αγγελία σας.
Όχι αυτό.
Δεν νομίζω ότι είναι αυτό.
Ούτε αυτό.
Τηλεφωνώ για την καταχώρηση με αριθμό 10591.
Μάλιστα.
Ήθελα να δω το κτίριό σας.
Εντάξει.
Επιτέλους το βρήκα!
Συγχαρητήρια.
ΤΣΟΝ ΣΑ-ΡΑΝΓΚ
-Ανοίγεις επιχείρηση -Ανοίγεις επιχείρηση
-Συγχαρητήρια, Σα-ρανγκ -Συγχαρητήρια, Σα-ρανγκ
-Ανοίγεις επιχείρηση -Ανοίγεις επιχείρηση
ΕΠΙΤΕΛΟΥΣ ΕΝΑ ΑΦΕΝΤΙΚΟ
-Συγχαρητήρια! -Ευχαριστώ.
Είμαι πολύ περήφανη για σένα.
Επιτέλους ένα αφεντικό ανάμεσά μας.
Και ιδιοκτήτρια ξενοδοχείου.
Ποιος νοιάζεται αν είμαι ιδιοκτήτρια; Είμαι η μόνη υπάλληλος.
Αυτά τα κορίτσια είναι τα πιο τρομακτικά.
Δεν ήθελε πολλά, και έχει ξενοδοχείο.
Έβαλα μεγάλη υποθήκη και έχω μόνο ένα δωμάτιο.
Και το μονό δωμάτιο είναι σουίτα.
Φυσικά, όλα είναι σουίτες.
Η αφρόκρεμα.
Ευχαριστώ που πάντα βλέπετε τα πράγματα αισιόδοξα.
Χαίρομαι πολύ που είμαι φίλη σας.
Είστε οι καλύτερες!
Τώρα το κατάλαβες; Φυσικά και είμαστε οι καλύτερες.
Θα φτιάξω μερικά ποτά.
Τέλεια. Εντάξει.
ΒΡΑΣΤΟ ΜΟΣΧΑΡΙΣΙΟ ΓΚΟΥΚΜΠΑΠ
ΤΣΑ ΣΟΥΝ-ΧΟΥΪ
Σα-ρανγκ.
Τσον Σα-ρανγκ;
Έχω δουλειά, γιαγιά.
Έλα εδώ.
Τι είναι; Έχω δουλειά.
Μου έχουν μείνει πολλά πιάτα.
Έγινε κάτι καλό;
Τι είναι αυτό;
Όλα σου τα μεροκάματα.
Μου έδινες χαρτζιλίκι κάθε φορά.
Δες το σαν αποζημίωση.
Δεν ήμουν καν πλήρους απασχόλησης.
Πόσα είναι; Ένα, δύο, τρία, τέσσερα, πέντε, έξι…
Γιαγιά!
Ευχαριστώ που με βοηθούσες παρά το φορτωμένο σου πρόγραμμα.
Όχι, δεν μπορώ να τα πάρω. Είναι δικά σου.
Κι αυτά είναι
τα λεφτά από την πώληση του άγριου τζίνσενγκ που ξέθαψες
στο όρος Τζίρι ή όπου ήταν.
Γιατί το πούλησες; Σου είπα να το κρατήσεις εσύ.
Έλεος.
Κάτσε, 150 εκατομμύρια γουόν;
Αυτό το πραγματάκι ήταν πάνω από 100 ετών
και κάνει πάνω από 100 εκατομμύρια.
Σοκαρίστηκα πολύ.
Τι θα έκανες αν έτρωγα κάτι τόσο πολύτιμο;
Γι' αυτό ήθελα να το πάρεις.
Το σπιτικό φαγητό είναι καλύτερο από το άγριο τζίνσενγκ.
Είμαι απολύτως υγιής, μην ανησυχείς για μένα.
Κι αυτά.
Μάζεψα λεφτά για να σου τα δώσω
όταν θα έβρισκες κάτι που θα ήθελες πολύ να κάνεις.
Δεν είναι πολλά.
Θεέ μου, είναι πάρα πολλά.
Έχω κι εγώ λεφτά στην άκρη, γιαγιά.
Μη σε εμποδίσουν τα λεφτά να κάνεις ό,τι θέλεις.
Αν είναι ξενοδοχείο,
πρέπει να είναι όμορφο, όσο μικρό κι αν είναι.
Όποιο ξενοδοχείο κι αν διευθύνεις,
φτιάξε κάτι που να σου μοιάζει.
Τότε θα γίνει το ομορφότερο ξενοδοχείο στον κόσμο.
-Ευχαριστώ, γιαγιά. -Φυσικά.
Λατρεμένο μου κορίτσι.
Σ' ευχαριστώ που μ' αφήνεις να κάνω το χρέος μου ως γιαγιά σου.
Εντάξει.
ΣΟΥΙΤΑ
ΓΡΑΦΕΙΟ
Θα πας στις ΗΠΑ αύριο;
Έχει πρωινή πτήση.
Γιατί δεν γυρνάς να μείνεις εδώ;
Δεν πειράζει, παππού.
Θέλω να γυρίσω στο σχολείο και να δω τους φίλους μου.
Αλήθεια;
Νόμιζα ότι θα προτιμούσες να μένεις εδώ με τη μαμά και τον παππού.
Ακούγεται υπέροχο, αλλά θα γυρίσω εκεί που πρέπει.
Δεν είσαι αρκετά μεγάλος για να φέρεσαι τόσο ώριμα.
Ωρίμασες πολύ νωρίς.
Λυπάμαι που φεύγεις.
Θα γυρίσω.
Εντάξει. Ας φάμε.
Τζι-χου.
Αν θες να μείνεις, μείνε κι άλλο.
Αν δεν θες, μη φύγεις.
Όχι, θέλω να πάω τώρα.
Γιατί άλλαξες γνώμη ξαφνικά;
Πες αντίο στη Σα-ρανγκ εκ μέρους μου.
Να ξαναπετάξουμε χαρταετό, θείε Γουόν.
Εντάξει.
Να κάνουμε πάλι παρέα όταν ξανάρθεις.
Εντάξει.
Πρέπει να μιλήσουμε.
Μίλα.
Μην αφήσεις τον Τζι-χου
να ζήσει όπως ζήσαμε εμείς.
Μη λες "εμείς".
Ακουγόμαστε σαν οικογένεια.
Ξέρεις ήδη
ότι ο Τζι-χου γυρνάει στις ΗΠΑ για σένα.
Νομίζει ότι, αν μείνει, θα είναι μπελάς.
Αυτό το μικρό παιδί
προσπαθεί σκληρά να προστατεύσει κάποια που αγαπάει.
Ως ενήλικες,
πρέπει να κάνουμε το καθήκον μας.
Θέλω
να σου ζητήσω μια χάρη.
Φυσικά, ό,τι θες.
Άσε τις εξυπνάδες σ' εμένα.
Θα σου ζητήσω κι εγώ κάτι.
Όχι.
Σταμάτα πια να ζεις τόσο μοναχικά.
Θα τον συνοδεύσω εγώ, κυρία Γκου.
Φεύγω τώρα.
Να προσέχεις.
Καλό ταξίδι.
Σ' αγαπάω
πάρα μα πάρα πολύ.
Θα τα ξαναπούμε.
Μαμά.
Πού πάμε;
Πάμε σπίτι.
-Σπίτι; -Ναι.
Πάμε.
ΞΕΝΟΔΟΧΕΙΟ ΑΜΟΡ
Ευχαριστώ που ήρθατε.
Ας ξεκινήσουμε.
Μόλις αναλάβατε το ξενοδοχείο,
κι όμως ήδη ανοίγετε παραρτήματα σε 16 διαφορετικές χώρες.
Τι σας ώθησε να μετατρέψετε το εγχώριο ξενοδοχείο σας
σε παγκόσμια αλυσίδα;
Είδα τα τελευταία 100 χρόνια του ξενοδοχείου Κινγκ.
Υπήρχαν στιγμές που μετά βίας επιβιώναμε.
Άλλες φορές, μεθούσαμε από την επιτυχία μας.
Όλα αυτά τα χρόνια,
μόνο ένα πράγμα παρέμενε σταθερό.
Η καρδιά εκείνων που φρόντιζαν το ξενοδοχείο.
Αυτοί κράτησαν το ξενοδοχείο μας ενωμένο.
Στάθηκα στον ώμο αυτού του γίγαντα
για να κοιτάξω τον κόσμο.
Εξελιχθήκατε από εγχώριο ξενοδοχείο σε παγκόσμια αλυσίδα.
Ποια είναι τα επόμενα βήματά σας;
Θα πάμε στην Ευρώπη,
όπου απέτυχαν πολλές αλυσίδες.
Θα δείτε νέα, καινοτόμα ξενοδοχεία,
που δεν θα έχετε ξαναδεί στις υπάρχουσες.
Ο τρόπος διοίκησής σας είναι αρκετά επιθετικός.
Στοχεύετε να κάνετε το Κινγκ το καλύτερο στον κόσμο;
Τη μέρα που διορίστηκα προϊστάμενος,
είπα
"Θα κάνω το ξενοδοχείο Κινγκ ένα μέρος χωρίς ψεύτικα χαμόγελα".
Πίστευα ότι τα περισσότερα χαμόγελα είναι ψεύτικα.
Ωστόσο, γνώρισα κάποια που χαμογελούσε με όλη της την καρδιά
και συνειδητοποίησα πόσο όμορφο μπορεί να είναι ένα χαμόγελο.
Στόχος του ξενοδοχείου Κινγκ δεν είναι να γίνει το καλύτερο στον κόσμο.
Είναι να γίνει ένα ξενοδοχείο όπου όλοι θα χαμογελούν με την καρδιά τους.
Αυτός
είναι ο στόχος του ξενοδοχείου Κινγκ.
ΟΔΗΓΙΕΣ ΓΙΑ ΞΕΝΟΔΟΧΕΙΟ ΑΜΟΡ
Εκεί όπου ξεκινά η αγάπη. Ξενοδοχείο Αμόρ.
Ανοίγουμε τις κρατήσεις απόψε.
Τελειώσαμε.
Όλα έτοιμα.
Μόλις τελείωσα τις ετοιμασίες για το άνοιγμα.
Μου λείπεις πολύ.
Θα έχει δουλειά.
Χρειάζομαι έναν υπνάκο.
Είμαι πτώμα.
Για λίγο μόνο.
Θα είσαι μόνη σου εκεί.
Για έκτακτη ανάγκη.
-Είσαι καλά; -Ναι.
Τι συμβαίνει;
Μου έλειψες πολύ. Χαίρομαι που σε βλέπω εδώ.
Κι εμένα, οπότε ήρθα τρέχοντας.
Τι είναι όλα αυτά;
Είναι πανέμορφα!
Χαίρομαι που σου αρέσουν.
Ήθελα να σου δώσω αυτά.
Ευχαριστώ. Τα έκανες όλα μόνος σου;
ΞΕΝΟΔΟΧΕΙΟ ΑΜΟΡ
Έχεις υπέροχο γούστο.
Μάλλον ξέρεις τη δουλειά σου.
Θες να πουλήσεις το ξενοδοχείο; Θα το αγόραζα.
Είναι ξενοδοχείο με πέντε Χ, οπότε είναι αρκετά ακριβό.
Έχω ακούσει για πεντάστερα ξενοδοχεία,
αλλά ποτέ για πέντε Χ.
Πέντε χαμόγελα.
Γι' αυτό είναι ξενοδοχείο με πέντε χαμόγελα.
"Εκεί που αρχίζει η αγάπη".
-Εξού και ξενοδοχείο Αμόρ; -Ναι.
Είναι ένα υπέροχο μέρος, γεμάτο ρομαντισμό.
Θυμήθηκα τον ξενώνα που μείναμε στο Γκάπαντο.
Απεχθανόμασταν ο ένας τον άλλον τόσο πολύ,
μα ήμασταν πολύ κοντά εκείνη τη μέρα.
Κατά κάποιον τρόπο, εκεί ξεκίνησε το ταξίδι μας.
Γι' αυτό
ήθελα να δημιουργήσω ένα μέρος όπου η αγάπη αρχίζει να ανθίζει.
Μιλάς για το πιο πολυτελές ξενοδοχείο
και το καλύτερο εστιατόριο στο Γκάπαντο;
Ναι.
Το κρασί από λεσπεδέζα ήταν υπέροχο.
Το λαχταρώ.
Πέρασα ωραία που κάναμε ποδήλατο μαζί.
Θέλω να το ξανακάνω.
Πρέπει να ξαναπάμε.
-Λες; -Ναι.
Ας το κάνουμε.
Μια στιγμή.
ΕΠΙΒΕΒΑΙΩΘΗΚΕ ΜΙΑ ΚΡΑΤΗΣΗ
Κράτηση!
Για να δω. Αλήθεια;
Έχεις κράτηση αμέσως μόλις άνοιξες.
Κυρία Τσον, πολύ εντυπωσιακό.
Ναι, αυτή είμαι.
Μόνο εσύ θα τα κατάφερνες.
Συγχαρητήρια.
Ευχαριστώ.
Είναι αργά. Δεν πρέπει να φύγεις;
Έχεις δουλειά αύριο.
Λίγο ακόμα.
Θέλω να πω,
αν φύγεις πολύ αργά,
θα είσαι κουρασμένος και θα νυστάζεις.
Θες να μείνεις εδώ;
Είναι ακόμα πιο όμορφα το πρωί.
Ορίστε.
Ένα, δύο, τρία.
Το ξενοδοχείο της Σα-ρανγκ.
-Το ξενοδοχείο Αμόρ. -Ναι.
-Πάλι δεν κατάφερα να κάνω κράτηση. -Αλήθεια;
Κι εγώ απέτυχα.
Οι έξι μας είπαμε να βρεθούμε πριν από έναν μήνα.
Σωστά.
Μα χαίρομαι που το ξενοδοχείο της είναι γεμάτο.
Πρέπει να πάω να τη βοηθήσω.
Πού πάμε;
Να δούμε τη μαμά.
Τη μαμά;
Τίνος τη μαμά;
Εσύ τίνος λες;
Μου έδωσες ένα κασκόλ για τη μαμά μου, θυμάσαι;
Ναι, σου έδωσα.
Από εκείνη τη μέρα,
όλο μου ζητάει να σε φέρω σπίτι.
Τι; Όχι, δεν μπορώ.
Δεν ντύθηκα καλά και τα μαλλιά μου είναι χάλια.
Πρέπει να φτιάξω και το μακιγιάζ μου.
Είσαι ήδη υπέροχη.
Δεν είμαι έτοιμη να τη γνωρίσω.
Και δεν έχω δώρο. Δεν μπορώ να πάω με άδεια χέρια.
Δεν μπορώ. Κάνε αναστροφή.
Δεν κάνω αναστροφή. Σε λίγο φτάνουμε.
Θεέ μου, έπρεπε να μου το 'χεις πει.
Δεν έφερα τα καλλυντικά μου.
Μαμά, ήρθε η Πιονγκ-χουά.
Χαιρέτησέ την.
Αυτή είναι η μαμά μου.
Γεια σας.
Με λένε Ο Πιονγκ-χουά.
Μαμά,
είναι η κοπέλα μου.
Πώς σου φαίνεται;
Δεν είναι όμορφη;
Δεν είναι μόνο όμορφη, έχει και μεγάλη καρδιά.
Θα είμαστε…
ευτυχισμένοι μαζί για πολύ καιρό.
Να μας προσέχετε.
Πείτε μου αν χρειαστείτε κάτι.
-Εντάξει, ευχαριστώ. -Παρακαλώ.
Πεινάω.
Πότε ήρθες;
Τώρα.
Πρέπει να πεινάς. Βραδινά σνακ;
Θεέ μου!
-Τι; -Κάνε άκρη. Είναι επικίνδυνο.
-Ένα. -Δύο.
-Τρία. -Τρία.
Γιατί είσαι πάλι εδώ;
Απλώς περνούσα.
Δεν είναι λογικό.
Είδα τα φώτα σβηστά καθώς περνούσα.
Μη λες ψέματα.
Να με παίρνεις για βοήθεια.
Δεν κουράστηκες;
Πρέπει να ξεκουραστώ.
Το ήξερα ότι θα το έκανες αυτό.
Είπα ότι θα πετάξω εγώ τα σκουπίδια.
Φέρ' τα εδώ.
Αυτά είναι για ανακύκλωση.
-Έχεις δίκιο. -Γιατί ήρθες πάλι εδώ;
Για να βγάλω τα σκουπίδια. Πού είναι;
Εκεί πέρα;
Πού; Έξω;
-Έξω. -Εδώ;
Όχι, έξω. Εκεί έξω.
Την άλλη φορά τελείωσε το χαρτί υγείας.
-Το χαρτί υγείας; -Ναι.
Το χαρτί υγείας;
Το χαρτί υγείας.
Να το χαρτί υγείας.
Γιατί έχεις τόσο πολύ;
Πρέπει να μιλήσουμε.
Άκου.
Δεν είσαι κοντά. Δεν μπορείς να με επισκέπτεσαι κάθε μέρα.
Δεν κουράζομαι. Καλά είμαι.
Έχεις κοιταχτεί στον καθρέφτη;
Έχεις δει τα μάτια σου;
Έχεις μαύρους κύκλους μέχρι τα ζυγωματικά.
Θεέ μου.
Σταμάτα να έρχεσαι. Θα έρθω όταν βρω χρόνο.
Είσαι γεμάτη αυτόν τον μήνα. Πώς θα τα καταφέρεις μόνη;
Ανέβασα ήδη αγγελία για δουλειά.
Θα βρω με ημιαπασχόληση. Όλα καλά.
Με…
Με ημιαπασχόληση;
Σοβαρά μιλάς;
Το κάνω επειδή ανησυχώ για σένα.
Υποσχέσου μου.
Υποσχέσου ότι δεν θα έρχεσαι κάθε μέρα.
Έχεις ήδη πολλή δουλειά.
Τώρα.
Εντάξει.
Δεν θα έρχομαι.
Το εννοείς; Το υποσχέθηκες.
Εντάξει.
Κι αυτό.
Ωραία.
Μπορείς να ξεκινήσεις αμέσως;
Μπορώ να δουλεύω καθημερινές;
Ψάχνω κάποιον να δουλεύει τα σαββατοκύριακα.
Τα σαββατοκύριακα αράζω.
Πληρώνω για φαγητό, διαμονή και μεταφορικά έξοδα.
Είναι ακόμα δύσκολο;
Φυσικά και είναι.
Δεν αρκεί να κάνω τη δουλειά μου; Πρέπει να χαμογελώ;
Δεν θα χαίρονται πιο πολύ οι πελάτες αν τους υποδέχεσαι με χαμόγελο;
Βασικά,
να αναλάβω το γραφείο αντί να καθαρίζω;
Κοίταξα το βιογραφικό σου.
Μπορείς να δουλεύεις σαββατοκύριακα ενώ ήδη έχεις δουλειά;
Δεν έχω κάτι τα σαββατοκύριακα.
Επιπλέον, είμαι πολύ γυμνασμένος, οπότε δεν θα έχω πρόβλημα.
Όλοι κάνουν δύο δουλειές. Πρέπει να δουλέψω σκληρά.
Ο πρόεδρος του ξενοδοχείου Κινγκ δεν χρειάζεται δύο δουλειές.
Έχεις ήδη πολλή δουλειά.
Γι' αυτό πρέπει να δουλέψω πιο σκληρά.
Άκουσα ότι η πρόεδρος εδώ ήταν το μεγαλύτερο ταλέντο του ξενοδοχείου.
Θα ήθελα να μάθω από εσάς. Σας παρακαλώ, προσλάβετέ με.
Όχι. Φύγε, σε παρακαλώ.
Ναι. Πάρτε με, σας παρακαλώ.
Τότε,
χαμογέλασέ μου.
Θεέ μου.
Δεν είσαι έτοιμος να χαμογελάσεις ολόψυχα.
Αποκλείστηκες!
Μισό λεπτό. Άλλη μια ευκαιρία.
Θα ξαναπροσπαθήσω.
Σας παρακαλώ,
προσλάβετέ με.
Είναι αληθινό χαμόγελο;
Ναι.
Όχι ψεύτικο;
Όχι.
Ξεκινάς την άλλη βδομάδα.
Ευχαριστώ, κυρία Τσον. Θα βάλω τα δυνατά μου.
Αυτό είναι δεδομένο. Πρέπει να τα πας καλά.
-Μπορείς να το κάνεις; -Ναι, μπορώ!
Τέλεια.
Ολοκληρώθηκε η συνέντευξη.
Έλα την άλλη βδομάδα.
Πρέπει να περάσω την πιο σημαντική συνέντευξη.
Ορίστε;
Θέλω να είμαι μαζί σου για πάντα.
Θα με παντρευτείς;
Σ' αγαπώ.
Εγώ σ' αγαπώ πιο πολύ.
Όλα είναι έτοιμα. Ελάτε έξω.
Εντάξει. Ερχόμαστε.
-Παρακαλώ, καθίστε. -Εντάξει.
Είναι πολύ όμορφη.
Είσαι πολύ όμορφη, γιαγιά.
Τι είναι αυτά; Φοβάμαι μη με δει κανείς.
Όχι, παίρνετε μέρος και σε καλλιστεία.
Τι;
Όλοι το κάνουν πια. Είσαι σαν πριγκίπισσα.
Θεέ μου.
Πώς γίνεται μια γριά να είναι πριγκίπισσα;
Αν δεν είστε η πριγκίπισσα, πρέπει να είστε η βασίλισσα.
Μεγαλειοτάτη, χρόνια πολλά.
-Δύο, τρία. -Δύο, τρία.
-Να ζήσεις, γιαγιάκα -Να ζήσεις, γιαγιάκα
-Και χρόνια πολλά -Και χρόνια πολλά
-Μεγάλη να γίνεις με άσπρα μαλλιά -Μεγάλη να γίνεις με άσπρα μαλλιά
Παντού να σκορπίζεις της γνώσης το φως
Σβήστε τα.
Εντάξει. Ελάτε πιο κοντά και κάντε το μαζί μου.
Πάμε;
-Ένα, δύο, τρία. -Ένα, δύο, τρία.
Θεέ μου, τι ντροπή.
Εντάξει.
Θα δοκιμάσω εγώ πρώτα.
Είναι πολύ καλό.
Φυσικά. Εγώ το έφτιαξα.
Δοκιμάστε, παρακαλώ.
Είσαι σίγουρος ότι τρώγεται;
Φυσικά. Για ποιον με περάσατε;
Ρωτάω επειδή σε ξέρω.
Για να δούμε.
Πάμε.
Τέλεια καρυκευμένο.
-Όχι κι άσχημα. -Είμαι καλός σε όλα.
Κι αυτό δικό σου;
Εγώ το αγόρασα.
Το ήξερα. Ήταν το πιο νόστιμο.
Και το να βρίσκεις καλό φαγητό είναι δεξιότητα.
Τα λες πολύ ωραία.
Θεέ μου.
Θα ήθελα να σας πω κάτι.
Ναι; Τι είναι;
Είσαι πολύ σοβαρός.
Έκανες κάτι κακό;
Θα θέλαμε να παντρευτούμε.
Πάντα θα αγαπιόμαστε και θα ζούμε ευτυχισμένοι.
Νομίζω ότι θα είμαι πάντα ευτυχισμένη μαζί του.
Ναι.
Έτσι πρέπει.
Αυτό είναι υπέροχο.
Γιαγιά, γιατί κλαις;
Θα είμαστε ευτυχισμένοι.
Ναι, έτσι πρέπει.
Περνάει;
Ναι.
Περνάω, έτσι;
ΓΟΥΟΝ & ΣΑ-ΡΑΝΓΚ
Είναι ο θείος Γουόν.
Εσύ θα είσαι ο Τζι-χου.
Ναι, με λένε Γιουν Τζι-χου.
Εσείς ποια είστε;
Η μαμά του θείου Γουόν.
Άρα είστε
η γιαγιά μου;
Είστε η γιαγιά μου;
Είσαι πολύ έξυπνος, σαν τη μαμά σου.
Μπορώ
να σε αγκαλιάσω;
Ναι.
Τον ανάθρεψες υπέροχα.
Έκανες φοβερή δουλειά.
Πάμε να βρούμε τη θεία σου.
Να τη.
-Τσο-ρονγκ. -Γεια σας.
-Γεια. -Γεια.
Ναι, γεια σας.
Εσύ πρέπει να 'σαι η Τσο-ρονγκ.
Είναι το αγόρι σου;
-Ναι. -Θεέ μου.
Είναι τέλειος, σαν πρίγκιπας.
Πέρασες!
Σ' ευχαριστώ που με πέρασες.
Γεια σας.
Εσύ θα είσαι η Τσο-ρονγκ.
Όχι για σένα. Δεν περνάς.
Γιατί με απορρίπτεις; Γιατί δεν περνάω;
Κάνεις αστεία.
-Γεια. -Γεια.
Κάνει ζέστη εδώ.
Φαίνεσαι υπέροχος.
Νόμιζα ότι δεν θα ερχόσουν.
Η μαμά σου μου είπε ότι ο γονιός
πρέπει να αφήνει το παιδί του να ζήσει τη ζωή του.
Είπε ότι πρέπει να ζήσεις τη ζωή που θέλεις για τον εαυτό σου.
Άργησα, αλλά συγχαρητήρια.
Ελπίζω να ζήσεις ευτυχισμένος.
Θα ζήσω.
Ήρθε η ώρα.
Πάμε.
Ο γιος μας μεγάλωσε και παντρεύεται.
Εσύ θα το νιώθεις αλλιώς.
Σταμάτα να κάνεις σαν να μην έγινε τίποτα.
Θες να πιούμε ένα τσάι μετά τον γάμο;
Και τώρα,
έρχεται ο εντυπωσιακός γαμπρός.
Παρακαλώ, υποδεχτείτε τον γαμπρό!
Είσαι πανέμορφος!
Και τώρα,
έρχεται το τιμώμενο πρόσωπο,
η νύφη μας.
Παρακαλώ, υποδεχτείτε τη νύφη!
Είσαι πολύ όμορφη!
Είσαι πανέμορφη!
Πάμε;
Οπουδήποτε μαζί σου.
ΒΑΣΙΛΙΚΟ ΧΑΜΟΓΕΛΟ
ΕΠΙΛΟΓΟΣ
-Όχι; -Όχι.
Το άσπρο δεν είναι λίγο υπερβολικό;
Το φαντάστηκα.
-Να πάω να αλλάξω; -Πήγαινε ν' αλλάξεις.
Δεν μπορώ ν' ανασάνω.
Σου πάει πολύ. Ας πάρουμε αυτό.
Σου αρέσει αυτό;
Όλα μου άρεσαν, αλλά αυτό είναι το καλύτερο.
Πάμε τώρα;
Πάμε;
Ναι.
Πάμε σπίτι.
Μας βλέπει κόσμος.
Ποιος κόσμος;
Εκεί.
Ποιος νοιάζεται;
Υποτιτλισμός: Μαριάννα Κοτζιά